গতকাল সূচকের উন্নতি দিয়েই দিন শুরু করে দুই পুঁজিবাজার। ডিএসইতে ডিএসইএক্স সূচকটি ৫ হাজার ৫৪৩ দশমিক ৯৩ পয়েন্ট থেকে যাত্রা করে কয়েক মিনিটে পৌঁছে যায় ৫ হাজার ৫৬৯ পয়েন্টে। এ সময় ডিএসই সূচকের উন্নতি ঘটে প্রায় ২৬ পয়েন্ট। সূচকের এ অবস্থান থেকে বিক্রয়চাপ শুরু হলে পাল্টে যায় বাজারচিত্র। বেলা সাড়ে ১১টায় সূচকটি নেমে আসে ৫ হাজার ৫৩৬ পয়েন্টে। বেলা ১টার দিকে সাময়িকভাবে ঊর্ধ্বমুখী হওয়া সূচক পৌঁছে যায় ৫ হাজার ৫৫৯ পয়েন্টে। কিন্তু বেলা দেড়টার দিকে নতুন করে বিক্রয়চাপ শুরু হয় যা লেনদেন শেষ হওয়া পর্যন্ত অব্যাহত থাকে। দিনশেষে সূচকটির ১৪ দশমিক ১১ পয়েন্ট হারায় ডিএসই।